อยากทราบว่าทานยาคุม 21 เม็ดอยู่เเต่หมดเเผงเเล้วให้แฟนซื้อให้ใหม่ แฟนฉันซื้อ 28 เม็ดเเถเปลี่ยนยี่ห้อให้ด้วย ทานต่อยังงัยค่ะ หรือต้องทำไง
สวัสดีค่ะ ยาคุมกำเนิดแบบแผงรายเดือนนั้น เป็นการคุมกำเนิดที่มีประสิทธิภาพสูงเกิน 99% หากกินต่อเนื่องทุกวันไม่ขาดยาเลยโดยสามารถกินต่อแผงกันได้ โดยไม่จำเป็นต้องยาคุมกำเนิดแบบเดียวกัน คือแม้จะเคยกิน 21 เม็ดมาก่อน ก็กิน 28 เม็ดต่อได้ ขอแค่ให้เริ่มกินให้ถูก โดยหากเป็นยาคุมแบบ 21 เม็ดนั้น พอครบแผง ภายใน 7 วันจะมีประจำเดือนมา ให้นับให้ครบ 7 วันหลังหยุดยาแล้วกินยาแผงใหม่ (แบบ 28 เม็ด)ที่ซื้อมาต่อทันที แม้ว่าจะยังมีประจำเดือนอยู่ และกินต่อไปให้ครบ 28 เม็ดค่ะสำคัญคือการกินยาทุกวัน และสังเกตรอบเดือนในช่วง 7 เม็ดสุดท้ายของยาอีกครั้ง